text: Lego satser på Asien
  18 maj 2012 kl. 13.20
  Lego vil satse hårdt på de asiatiske markeder i de kommende år. Asien ligger i dag under ti procent af det samlede salg, men det skal op på over 30 procent.
  Det fastslår administrerende direktør Jørgen Vig Knudstorp over for Morgenavisen Jyllands-Posten.
  - Den milliardstore middelklasse, der vokser frem i Asien i de næste 10-20 år, vil være vores helt store mulighed, siger han.
  Et fremstød i Asien skal kompensere for den lave vækst i Europa og USA, som er Legos kernemarkeder.
  